De internasjonale grovpistoløvelsene er: IMSSU Unlimited Norsk navn . Pistoler og revolvere med løpslengde og sikteradius inntil 381 mm og maksimal vekt 2041 gram med ett tomt magasin satt i. Sikteradiusen måles fra baksiden av siktebladet til det høyeste punktet på forsiktet. Totallengden på våpenet kan maksimalt være 635 mm. Kulediameteren må være minst 6 mm. Fri skytestilling, de fleste skyter liggende. Det skytes bare med jernsikter, som regel åpne sikter, men diopter er også tillatt. Munningsbrems er ikke tillatt. Revolvere er mindre vanlig grunnet høyere vanskelighetsgrad. Eksempler på populære våpen til denne øvelsen er XP-100, Contender, Loppo og Jalonen. IMSSU Production Norsk navn . Våpenmodellen må være allment tilgjengelig og kamret for original patron. Modifiseringer er i utgangspunktet ikke tillatt. Løpslengde inntil 273 mm, sikteradius inntil 342 mm og maksimal vekt 1814 gram med ett tomt magasin satt i. Totallengden på våpenet kan maksimalt være 406 mm for pistoler og 457 mm for revolvere. Det er bare tillatt med åpne sikter, altså ikke diopter. Munningsbrems er ikke tillatt. Regelboken har et utfyllende regelverk for blant annet tillatte modifikasjoner og godkjente grepsfasonger. Fri skytestilling, de fleste skyter liggende. Eksempler på populære våpen til denne øvelsen er Contender, Loppo og Jalonen. IMSSU Standing Norsk navn . Samme tekniske reglement som produksjon, bortsett fra at øvelsen skytes stående. Eksempler på populære våpen til denne øvelsen er Contender, Loppo og Jalonen. IMSSU Revolver Norsk navn . Bare revolere, ellers med samme begrensninger som produksjon. Fri skytestilling, de fleste skyter liggende. Eksempler på populære våpen til denne øvelsen er Freedom Arms, S&W, Ruger Single Six og Ruger Super Blackhawk.